୧୪୭ ଆଫଗାନିସ୍ତାନ ଶରଣାର୍ଥୀଙ୍କୁ ଦେଶରୁ ଘଉଡ଼ାଇଲା ଇରାନ, ଘରକୁ ଫେରିବାରେ ସାହାଯ୍ୟ କଲା ଜାତିସଂଘ
କାବୁଲ,୨୫ା୩: ପୂର୍ବ ହେରାଟ ପ୍ରଦେଶର ଇସ୍ଲାମକାଲା ସୀମା ପାର କରି ଅତି କମ୍ରେ ୧୪୭ ଆଫଗାନିସ୍ତାନ ଶରଣାର୍ଥୀ ଇରାନରୁ ଫେରି ଆସିଛନ୍ତି। ତାଲିବାନର ଜଣେ ସୀମା ଅଧିକାରୀଙ୍କ କହିବାନୁସାରେ, ସେହି ୧୪୭ ଆଫଗାନିସ୍ତାନ ଶରଣାର୍ଥୀଙ୍କ ମଧ୍ୟରୁ ୬୭ ଜଣ ଖାଦ୍ୟ ଏବଂ ଅନ୍ୟାନ୍ୟ ମୌଳିକ ଆବଶ୍ୟକତା ଗ୍ରହଣ କରିବା ପାଇଁ ଅନ୍ତର୍ଜାତୀୟ ସଂଗଠନ ଫର୍ ମାଇଗ୍ରେସନ (IOM)କୁ ପଠାଯାଇଥିଲା।

ଗତ ସପ୍ତାହରେ ତାଲିବାନର ଶରଣାର୍ଥୀ ଏବଂ ପ୍ରତ୍ୟାବର୍ତ୍ତନ ମନ୍ତ୍ରଣାଳୟ ବାରମ୍ବାର ଇରାନରୁ ଆଫଗାନିସ୍ତାନ ନାଗରିକଙ୍କ ପ୍ରତ୍ୟାବର୍ତ୍ତନ ବିଷୟରେ ଜଣାଇଛି। ତାଲିବାନ ଅଧିକାରୀଙ୍କ ବିବୃତ୍ତି ଅନୁଯାୟୀ, ଏହି ଶରଣାର୍ଥୀମାନଙ୍କ ମଧ୍ୟରୁ କେତେକଙ୍କୁ ବଳପୂର୍ବକ ଦେଶରୁ ବିତାଡ଼ିତ କରାଯାଇଛି ଏବଂ ଅନ୍ୟମାନେ ସ୍ବେଚ୍ଛାକୃତ ଭାବେ ଇରାନ ଛାଡ଼ିଛନ୍ତି।